อะทราเดียส

อะทราเดียส (อังกฤษ: Atradius) ให้บริการประกันภัยสินเชื่อทางการค้า, หนังสือค้ำประกัน และบริการติดตามหนี้จากทั่วโลกผ่านทางสำนักงานสาขากว่า 50 ประเทศทั่วโลก โดยเป็นบริษัทในเครือ Grupo Catalana Occidente (GCO.MC) โดยบริการของบริษัทจะช่วยให้ความคุ้มครองลูกค้าต่างๆ ทั่วโลกจากความเสี่ยงอันเนื่องมาจากการชำระเงินที่เกี่ยวข้องกับการขายสินค้าและบริการด้วยเครดิตเทอม ในปี ค.ศ. 2025 บริษัทมีรายได้ 2.6 พันล้านยูโร และได้รับการจัดอันดับเครดิตที่ 'A (Excellent) แนวโน้ม Stable' จาก A.M. Best และ 'A1 แนวโน้ม Stable' จาก Moody's ประวัติ อะทราเดียสเริ่มขึ้นในปี ค.ศ. 2001 จากการที่บริษัทประกันสัญชาติเยอรมัน Gerling-Konzern Speziale Kreditversicherung (Gerling Credit) เข้าซื้อกิจการบริษัทประกันสัญชาติเนเธอร์แลนด์ Nederlandsche Credietverzekering Maatschappij (NCM) และต่อมาจึงเปลี่ยนชื่อบริษัทเป็น GERLING NCM Gerling Credit ก่อตั้งขึ้นในปี ค.ศ. 1954 โดยเป็นบริษัทประกันสินเชื่อในเครือบริษัทประกัน Gerling-Konzern จากเมืองโคโลญน์ ประเทศเยอรมันและในปี ค.ศ. 1962 บริษัทได้เปิดสาขาต่างประเทศแห่งแรกในประเทศสวิตเซอร์แลนด์ ถือเป็นบริษัทประกันสินเชื่อของเอกชนรายแรกที่ให้บริการประกันภัยสินเชื่อทางการค้าเพื่อการส่งออก สำหรับ NCM ก่อตั้งขึ้นในปี ค.ศ. 1925 โดยมีเป้าหมายเพื่อพัฒนาการค้าให้กับบริษัทต่าง ๆ ในประเทศเนเธอร์แลนด์ โดยในปี ค.ศ. 1932 เป็นต้นมา NCM ยังได้เป็นพันธมิตรกับรัฐบาลดัตช์เพื่อให้บริการสินเชื่อเพื่อการส่งออกแก่บริษัทดัตช์ ปัจจุบันอะทราเดียส ยังคงให้บริการนี้ผ่านบริษัทในเครือที่ชื่อว่า Atradius Dutch State Business ทั้ง Gerling Credit และ NCM ได้เข้าซื้อกิจการอื่น ก่อนรวมกิจการเข้าด้วยกัน โดย NCM เข้าซื้อกิจการของกรมการรับประกันการส่งออก (Export Credit Guarantee Department - ECGD) ของรัฐบาลสหราชอาณาจักรในระยะสั้นในปี ค.ศ. 1991 และ Gerling Credit ได้เข้าซื้อกิจการบริษัทประกันเอกชน เช่น Namur Assurances du Crédit S.A. ของประเทศเบลเยียมในปี ค.ศ. 1994 ทั้งสององค์กรมีประวัติธุรกิจอันเป็นที่มาของบริการประกันภัยสินเชื่อทางการค้าที่เกิดขึ้นในช่วงปี ค.ศ. 1919 ปัจจุบันกลุ่มบริษัทได้เปลี่ยนชื่อเป็น ตั้งแต่ปี ค.ศ. 2004 และในปี ค.ศ. 2008 บริษัทได้ควบรวมกิจการกับบริษัทประกันภัยสินเชื่อทางการค้าสัญชาติสเปน Crédito y Caución ซึ่งก่อตั้งในปี ค.ศ. 1929 จึงทำให้มีฐานธุรกิจเพิ่มขึ้นในกลุ่มประเทศที่ใช้ภาษาสเปน เป็นส่วนหนึ่งของ Grupo Catalana Occidente (GCO. MC) หนึ่งใน บริษัทประกันชั้นนำในสเปนและทั่วโลกในด้านการประกันสินเชื่อ ปัจจุบันอะทราเดียสกรุ๊ป ถือเป็นการรวมกิจการจากบริษัทชั้นนำด้านประกันภัยสินเชื่อทางการค้าและบริษัทในเครือจากทั่วโลก แม้ว่าปัจจุบัน ผู้ถือหุ้นหลักของบริษัทจะเป็นสัญชาติสเปน แต่บริษัทโฮลดิ้ง Atradius N.V. และสำนักงานใหญ่ของบริษัทยังคงอยู่ที่กรุงอัมสเตอร์ดัม ประเทศเนเธอร์แลนด์ ผลิตภัณฑ์ ผลิตภัณฑ์และบริการของอะทราเดียส ช่วยจัดการความเสี่ยงจากการผิดนัดชำระเงิน ซึ่งเป้นความเสี่ยงที่ผู้ซื้อไม่สามารถชำระค่าสินค้าหรือบริการที่ซื้อตามเงื่อนไขเครดิตทางการค้า ผลิตภัณฑ์เหล่านี้ ได้แก่ การประกันภัยสินเชื่อทางการค้า หนังสือค้ำประกัน การคุ้มครองสินเชื่อผ่อนชำระ การรับประกันภัยต่อ บริการติดตามหนี้ ผู้ถือหุ้น Grupo Compañía Española de Crédito y Caución, SL (Grupo CyC) เป็นบริษัทโฮลดิ้งที่ถือหุ้นโดย Grupo Catalana Occidente S.A. ในสัดส่วน 73.84% ทั้งนี้ Groupo CyC ถือหุ้นใน Atradius N.V. คิดเป็นสัดส่วน 64.23% Grupo Catalana Occidente S.A. (GCO) เป็นบริษัทแม่ของกลุ่มบริษัทฯ ทั้งทางตรงและทางอ้อม โดยเป็นบริษัทที่จดทะเบียนในตลาดหลักทรัพย์บาร์เซโลนา และมาดริด GCO ถือครองหุ้นของ Atradius N.V. ในสัดส่วน 83.20% โดยเป็นการถือครองโดยตรง 35.77% และถือครองโดยอ้อม47.43% ผ่านบริษัทโฮลดิ้ง Grupo CyC การบริหารจัดการ Atradius NV เป็นบริษัทจำกัดที่จัดตั้งขึ้นภายใต้กฎหมายของเนเธอร์แลนด์โดยมีคณะกรรมการบริหารและคณะกรรมการกำกับดูแล คณะกรรมการบริหาร (The Management Board) ประกอบด้วย: David Capdevila ประธานกรรมการบริหาร ในฐานะ CEO เป็นผู้รับผิดชอบหน่วยงานด้านกลยุทธ์และการพัฒนาองค์กร, ทรัพยากรบุคคลและทรัพยากรบริษัท, กฎหมายและการปฏิบัติตามกฎข้อบังคับ, การตรวจสอบภายในและการดำเนินการประกันภัยสินเชื่อทางการค้าในประเทศสเปน, โปรตุเกส และบราซิล Andreas Tesch ประธานเจ้าหน้าที่ฝ่ายการตลาด ในฐานะ CMO เป็นผู้รับผิดชอบบริษัทประกันภัยสินเชื่อทางการค้าของ Atradius (ยกเว้นประเทศสเปน โปรตุเกส และบราซิล) และหน่วยงาน Dutch State Business, หน่วยงาน Global, ผลิตภัณฑ์พิเศษ, การตลาดและการสื่อสารของกลุ่มบริษัท Claus Gramlich-Eicher ประธานเจ้าหน้าที่ฝ่ายการเงิน ในฐานะ CFO เป็นผู้รับผิดชอบด้านการเงิน, การควบคุมการเงิน และการเงินขององค์กร Marc Henstridge ประธานเจ้าหน้าที่ฝ่ายปฏิบัติการงานประกันภัย ในฐานะ CIOO เป็นผู้รับผิดชอบหน่วยงานการค้ำประกัน, การเรียกเก็บเงิน หน่วยงานด้านกระบวนการและการจัดการ บริษัท Atradius Reinsurance, หน่วยงานไอทีและการคุ้มครองสินเชื่อผ่อนชำระ Marta Nodal ประธานเจ้าหน้าที่ฝ่ายการตลาด (Chief Market Officer: CMO) ในฐานะ CMO เป็นผู้รับผิดชอบธุรกิจ การประกันภัยสินเชื่อของ Atradius ในประเทศสเปน โปรตุเกส บราซิล เยอรมนี กลุ่มประเทศยุโรปกลางและยุโรปตะวันออก เนเธอร์แลนด์ กลุ่มประเทศนอร์ดิก ฝรั่งเศส เบลเยียม ลักเซมเบิร์ก และอิตาลี นอกจากนี้ ยังเป็นผู้รับผิดชอบหน่วยงาน Atradius Collections, การค้ำประกัน (Surety), การคุ้มครองสินเชื่อผ่อนชำระ (Instalment Credit Protection) รวมถึง งานการเรียกร้องค่าสินไหมทดแทนและการกู้คืนหนี้ของกลุ่มบริษัท (Group Claims and Recoveries) คณะกรรมการกำกับดูแล (The Supervisory Board) มีสมาชิก 9 คนและรับผิดชอบในการตรวจสอบและดูแลกิจการโดยรวมของ Atradius และนโยบายจากคณะกรรมการบริหาร คณะกรรมการกำกับดูแลประกอบด้วย: Xavier Freixes (ประธาน) Hugo Serra Désirée van Gorp John Hourican Carlos Halpern José María Sunyer Juan Ignacio Guerrero Joaquín Guallar Isabel Gómez ดูสิ่งนี้ด้วย การประกันภัยสินเชื่อทางการค้า บริการติดตามหนี้ อ้างอิง ลิงก์ภายนอกที่เกี่ยวข้อง Atradius Atradius Thailand